Esinemishirm

Esinemishirm ehk glossofoobia on hirm igasuguse avaliku esinemise, sealhulgas avaliku sõnavõtu ees. 

Sõna "glossofoobia" tuleneb kreekakeelsetest sõnadest γλῶσσα (glōssa), mis tähendab keelt, ja φόβος (phobos), mis tähendab hirmu või kartust.Glossophobia.com.

Esinemishirm on tavaliselt hirmude kompleks, mille puhul kardetakse peamiselt seda, mida teised inimesed arvavad, teiste ees häbisse jäämist ning seda, et välimus ei ole korras."Esinemishirm on ohjeldatav". Äripäev, 17. mai 2011. Esinemishirmu põhjuseid võib olla palju: publiku arvukus, esinemise tähtsus, teema kesine valdamine, kogenematus kõnelejana, ürituse tähtsus. Enamasti on tegu esineja sisehirmudega, väliseid hirme on tunduvalt vähem.Avalik esinemine.

 Sümptomid 
Inimene tunneb
 tugevat ärevust kas enne verbaalset suhtlust inimgrupiga või sellist olukorda ette kujutades;
 soovi vältida olukordi, kus võiks sattuda tähelepanu keskpunkti;
 füüsilist ebamugavust, iiveldust või paanikatunnet."Treating... social anxiety disorder". Garcia-Lopez, L. J. (2013) Madrid: Piramide.

 Esinemishirmu komponendid 
 Füsioloogiline komponent – need on muudatused närvi- ja hormonaalsüsteemis, mis muu hulgas avalduvad kiirenenud pulsis, kuivas suus, higistamises, käte värinas, katkendlikus hingamises, iivelduses ja nägemise hägustumises.
 Tunnetuslik komponent – see avaldub eelkõige keskendumisraskustes, mõtte kinnijooksmises, oma võimete ja soorituse negatiivses hindamises ja suuremas teadlikkuses (sh ollakse liialt keskendunud iseendale, mitte ülesandele). Samuti avaldub tunnetuslik komponent selles, et keskendutakse liialt sellele, kuidas teised esinemist vastu võtavad.
 Afektiivne komponent – tuntakse hirmu, paanikat, ebakindlust ja alaväärsustunnet.
 Käitumuslik komponent – siinkohal tulevad välja probleemid loomuliku käitumisega esinemise ajal. See tähendab muu hulgas vähe väljendusrikast (või liiga väljendusrikast) sooritust, probleeme esinemisrütmiga, mahalugemise vigu ja muid käitumuslikke muudatusi, nagu ärritus, publiku vältimine jms."Lavahirm: mis see veel on?" AvalikEsinemine.net, 12. mai 2017.

 Uuringud 
Umbes 75% inimestest tunneb enne avalikku esinemist närvilisust või rahutust ehk esinemishirmu.Hamilton, C. (2008) [2005]. "Communicating for Results, a Guide for Business and the Professions" (8th edition). Belmont, CA: Thomson Wadsworth.

Viited

Kategooria:Hirm